I de følgende år benyttedes han også i forskellige hoftjenester. Øjensynlig havde han hurtig sluttet sig til det nye regimente. Men stærkest viste dette sig, da han i februar [[1669]] udnævntes til [[gehejmeråd]], assessor i [[Statskollegiet]] og [[Højesteret]] og tillige til vicestatholder i Norge. Grunden til denne ophøjelse var uden tvivl nærmest hans nøje tilknytning til den mægtige minister [[Christoffer Gabel]]; umiddelbart derefter forlovedes hans datter med dennes søn Frederik, og han havde således åbent brudt med det store parti inden for hans standsfæller, der betragtede Gabel som sin værste fjende. Til Norge rejste han i oktober 1669 og blev der, til han i august [[1671]] med orlov tog tilbage til Danmark. Under sit ophold her mistede han [[16. februar]] [[1672]] sin hustru; i maj samme år vendte han tilbage til Norge og blev der i to år. Imidlertid var hans velynder Gabel blevet styrtet, og et øjeblik havde man ventet hans afskedigelse som vicestatholder som følge heraf; men hans stilling blev urokket, han blev 1671 [[Dannebrogordenen|Dannebrogsridder]] ved ordenens indstiftelse og knyttede sig foreløbig nøje til [[Peder Schumacher Griffenfeld|Griffenfeld]]. Men i rette tid skilte han sin sag fra dennes, blev straks efter hans fald, i april [[1676]], udnævnt til vicekansler i [[Danske Kancelli]] og [[Præses (overhoved)|præses]] i den af ham selv kaldte "vanskelige [[Kommissionsdomstol|kommission]]", som dømte den styrtede rigskansler. Fra vicekanslerembedet afskedigedes han i december [[1679]]. Derefter blev han [[1680]] medlem af den kommission, der for tredje gang skulle revidere udkastet til [[Danske Lov]], og endelig i oktober [[1681]] udnævnt til stiftamtmand over [[Aarhus Stift]] og amtmand over [[Aarhusgaard Amt]], [[Kalø Amt|Kalø]] og [[Stjernholm Amt]]er. Som medlem af den kommission, der skulle dømme i sagen mod [[Oluf Rosenkrantz (baron)|Oluf Rosenkrantz]] i anledning af dennes skrift ''Apologia nobilitatis danicæ'', stemte han [[1682]] for, at Rosenkrantz skulle miste sin gehejmerådscharge og bøde 6.000 [[rigsdaler]], desuden skulle den omtvistede bog forbydes.
Titler Samfund Historie